വെള്ളപ്പൊക്കം: ഇരവിപേരൂരില് ശുചീകരണത്തിന് 20 ലക്ഷം ചെലവഴിക്കും തിരുവല്ല: ഇരവിപേരൂര് പഞ്ചായത്തില് വെള്ളപ്പൊക്കത്തില് മുങ്ങിയ വീടുകളുടെയും ജലസ്രോതസുകളുടെയും ശുചീകരണം തുടങ്ങി. പഞ്ചായത്തിലെ 1,672 കിണറുകളാണ് വെള്ളം കയറി മലിനമായത്. ഇവയെല്ലാം പഞ്ചായത്ത് നേരിട്ട് വൃത്തിയാക്കി സൂപ്പര് ക്ലോറിനേഷന് ചെയ്യും. ഇടിഞ്ഞുവീണ് നാശമുണ്ടായ 80 കിണറുകളുടെ അറ്റകുറ്റപ്പണിക്ക് പണം അനുവദിക്കും. ഇതിനായി പഞ്ചായത്ത് ഫണ്ടില്നിന്ന് 20 ലക്ഷം രൂപയോളം ചെലവഴിക്കുമെന്ന് പ്രസിഡന്റ് കെ.ബി. ശശിധരന്പിള്ള അറിയിച്ചു. പൂര്ണമായി മുങ്ങിയത് ഒന്നും രണ്ടും വാര്ഡുകളായിരുന്നു. ഇവിടുത്തെ വീടുകളെല്ലാം വൃത്തിയാക്കിയതിനെ തുടര്ന്ന് ദുരിതാശ്വാസ ക്യാമ്ബില് കഴിഞ്ഞവര് മടങ്ങിയെത്തി താമസം തുടങ്ങി. 17 ക്യാമ്ബുകള് ഉണ്ടായിരുന്നെങ്കിലും ആളുകള് വീടുകളിലേക്ക് മാറിയതോടെ നിലവില് ഏഴെണ്ണമേയുള്ളൂ. താലൂക്കില് ഏറ്റവുമധികം ക്യാമ്ബുകള് പ്രവര്ത്തിച്ചത് ഇരവിപേരൂരിലായിരുന്നു. വള്ളംകുളം, പൂവപ്പുഴ, മണ്ണീട്ടില്പ്പടി, പുലയക്കുന്ന്, തറശേരി, പ്രയാറ്റുകടവ്, അംബേദ്കര് കോളനി, ചെങ്ങാമണ്ണില് കോളനി, മുളങ്കൂട്ടം, പാറക്കുഴി, ചെറുതോട്, കാരുവള്ളി, പുതുക്കുളങ്ങര, പൂതക്കുഴി, തോട്ടപ്പുഴ എന്നിവിടങ്ങളിലെ വീടുകളും ശുചിയാക്കിവരുന്നു. ജനപ്രതിനിധികളുടെ നേതൃത്വത്തില് വിവിധ രാഷ്ടീയ കക്ഷികളും സന്നദ്ധസംഘടനകളും ചേര്ന്നാണ് വൃത്തിയാക്കുന്നത്. തിരുവാമനപുരം പാലത്തിന് ചുവട്ടില് നീരൊഴുക്കിന് തടസമായിരുന്ന മാലിന്യങ്ങള് നീക്കുന്ന ജോലികളും തുടങ്ങി. പാലത്തിന് അടിയില് രണ്ടരയേക്കറിലെ പുല്ലിന്കൂട്ടം മാറ്റുന്ന ജോലികള് ചെറുകിട ജലസേചന വകുപ്പാണ് നടത്തുന്നത്. മണ്ണുമാന്തിയുടെ സഹായത്തോടെയാണ് മുളങ്കാടും മാലിന്യങ്ങളും നീക്കുന്നത്. തടസങ്ങള് നീക്കാന് കൂടുതല് മണ്ണുമാന്തി വേണ്ടിവരുമെന്ന് അധികൃതര് പറഞ്ഞു. കിണറുകള് മലിനമായത് 1,672 ഇടിഞ്ഞുവീണത് 80